  ИА «Удмуртия» Асфальтобетон лэсьтонъя заводъёс ужаны кутскизы Воткаын но Ижкарын. 20-тӥ южтолэзе аппарат кенешонын со сярысь ивортӥз Удмуртиысь транспортъя но сюрес возёсъя министр Виктор Вахромеев. «Таяз арняе Уваын лэзьыны чакламын на», — пусйиз удысэтлэн кивалтӥсез. Улосвыллэн тӧроез Александр Соловьёв удысэтлы но Ижкарысь тӧрлыкъёслы сюресъёс вылысь гопъёсты ворсан ужез азьланьтыны курыса вазиськиз, угось соос «карысь но, быдэс элькунысь но югдурез умойгес каро». Тодэ вайытом, сюресъёсты литой асфальтобетонэн тупатъян ужъёсты кутскизы ни. Со амал -10 градус но солэсь шунытгес дыръя ужаны луонлык сётэ. Ижкарын сюресъёсты тупатъяло Тегъёс: Авто Ижкар Удмуртия сюресъёс ВикторВахромеев тупатъянужъёс транспортъяносюресвозёсъяминистерство Вотка  